केरल में हिंसा के खिलाफ हिंदू संगठनों का धरना
केरलमें आरएसएस स्वयंसेवकों, राष्ट्रवादी विचारकों पर हमले और सौ के करीब हिंदूवादी संगठनों के कार्यकर्ताओं की हत्या के विरोध में बुधवार को विभिन्न संगठन एकत्रित हुए। रेड स्क्वेयर मार्केट में संगठनों के प्रतिनिधियों ने केरल सरकार की निंदा करते हुए आरएसएस विचारधारा के लोगों पर हमलों की भर्त्सना की। संगठन प्रतिनिधियों ने कहा कि मौजूदा मुख्यमंत्री की शह पर केरल में लोकतंत्र मानवता विरोधी नरसंहारी हमले लगातार जारी हैं। वक्ताओं का आरोप था कि गुंडों ने केरल में अपने राजनीतिक विरोधियों के खिलाफ हिंसा का ताण्डव मचा रखा है तथा चारों तरफ भय डर का माहौल बना हुआ है।
लोकतंत्र बचाओ मंच के संयोजक पवन कौशिक ने बताया कि आरएसएस एवं माकपा विरोधी विचारों के कार्यकर्ताओं की हत्याएं हमलों की घटनाएं आए दिन हो रही है। अब तक सौ के करीब कार्यकर्ता अपनी जान गंवा बैठे। वनवासी कल्याण आश्रम के अध्यक्ष रामनिवास अग्रवाल सीए ने अपने संबोधन में कहा कि आज समय है सभी हिंदू विचारधारा के लोग एक हो जाएं। सभी को एक मंच पर आना होगा। अग्रवाल ने कहा कि पूर्वाचल समेत कई राज्यों में हिन्दुओं की हालत खराब है, इस पर गंभीर चिंतन करना जरूरी है। मेजर करतार सिंह, प्रो.कृष्ण चंद अरोड़ा, कृष्ण लाल रिणवा, सुरेन्द्र पूनिया, सुजीत कुमार, डॉ. योगेश बिदानी, संजय कुमार, आदिश जैन, अमर गोयल, कमल सर्राफ, संजय सूरा, हनुमान बिश्नोई, राजेन्द्र बिछपड़ी, सुभाष जैन, रविन्द्र गोयल समेत अन्य लोगों ने अपना संबोधन दिया।
स्वदेशी जागरण मंच, सेवा भारती, भारतीय मजदूर संघ, भारतीय किसान संघ, भारत विकास परिषद्, वनवासी कल्याण आश्रम, राष्ट्रीय स्वयंसेवक संघ, भारतीय जनता पार्टी, भारतीय शैक्षणिक संघ, विश्व हिन्दू परिषद, अखिल भारतीय विद्यार्थी परिषद, विवेकानन्द विचार मंच, पंचनद हिसार, भारतीय शिक्षण मण्डल, आरोग्य भारती, मिन्नी बैंक कर्मचारी संघ हिसार, राष्ट्र सेविका समिति, एजुसैट चौकीदार एण्ड पार्ट टाइम कर्मचारी संघ, एचएमआरए, ठेका कर्मचारी संघ, हरियाणा, भाजपा किसान मोर्चा, भाजपा महिला मोर्चा,विवेकानन्द विचार मंच अर्धघुमंतू विमुक्त संघ, अधिवक्ता परिषद संस्थाएं शामिल रही।
रेड स्कवेयर मार्केट में हिन्दू संगठनों के प्रतिनिधियों को संबोधित करते हुए वक्ता श्रोता।
हिन्दू संगठनों को एक होकर काम करने का आह्वान
hin_Deva hin_Deva hin_Deva awa_Deva hin_Deva hin_Deva